ועדת העלייה, הקליטה והתפוצות, כנסת 25, פרוטוקול מספר 69, 2023-06-28 00:00

עודד פורר: בוקר טוב לכולם, אני מתכבד לפתוח את ועדת עלייה הקליטה והתפוצות, היום ה-28 ביוני 2023, ט' בתמוז תשפ"ג

עודד פורר:  נושא הדיון הוא קליטתם של בני מנשה בישראל, מדובר בדיון המשך

עודד פורר:  הוועדה קיימה כאן דיון מהיר ביוזמתה של חברת הכנסת פנינה תמנו שטה ב-13 למרץ 2023, בהשתתפות המשפחה של יואל להנגהל זכרונו לברכה, שנרצח בקריית שמונה ב-6 באוקטובר 2022

עודד פורר:  לצערי עד כה טרם התקבל בוועדה מענה לדיון המהיר שקיימנו

עודד פורר:  בסיום הדיון הבטחנו לקיים דיון מיוחד שיתקיים בנושא בעיות הקליטה הייחודיות של קהילת בני המנשה בישראל

עודד פורר:       בתוך כך, ב-17 ביוני, פורסמה באתר ה-Jerusalem Post על משבר חמור בקהילת בני המנשה, על שריפת בתי כנסת באזור מגוריהם במניפור כתוצאה מסכסוך פנימי בין שבטים באזור נגד חברי קהילת בני המנשה

עודד פורר:  דובר שם על מקוואות ובתי כנסת שנשרפו, על כך שהקהילה נאלצה לברוח מביתה

עודד פורר:  יש כמובן באזור קשיי קליטה ותקשורת, מה שמקשה על הבריחה

עודד פורר:  הסוכנות היהודית סייעה לבורחים, גייסה תרומות למזון, ביגוד ותרופות

עודד פורר:  לפי נתוני משרד הקליטה עלו כ-1,421 עולים בחמש השנים האחרונות, ובעשר השנים האחרונות 4,121 משבט בני המנשה

עודד פורר:  באזור מניפור חיים כ-4,000 בני המנשה שממתינים לעלות למדינת ישראל, ובמיזורם כ-600 איש מהקהילה

עודד פורר:  כמובן שהממתינים מטבע הדברים סובלים מקשיי תעסוקה ואנטישמיות בחלק מהמקרים

עודד פורר:  כשאנחנו מדברים על אזורים אז כמובן שזה באזורי הפריפריה שם מתרכזים בני המנשה שנקלטו כאן בישראל: בתשע רשויות במחוז צפון; יש גם בקריית ארבע; אשדוד; פתח תקווה ותל אביב, עוד אזורים שבהם מוכרים טיפולים ברווחה

עודד פורר:       מטרת הדיון היא באמת לנסות ולהבין א'- האם משרד הקליטה קידם איזושהי תכנית בנושא הזה, כי דובר על כך שאנחנו רוצים לייצר תכנית סיוע ייעודית לקהילה

עודד פורר:  ב'- התייחסות הממשלה לגבי המצב שם, לגבי הקהילה שנמצאת בחו"ל

עודד פורר:  ג' – להתייחס לנושא עצמו שהוא האירועים שאירעו בקריית שמונה בחג סוכות האחרון

עודד פורר:  אנחנו נפתח את הדיון עם התייחסות של משרד החוץ, קצת על המצב שם ככל שיש לכם התייחסות

מיכל וילר טל: אז כמו שצוין בתחילת חודש מאי 2023, פרצו בחבל מניפור שבצפון מזרח הודו מהומות על רקע מתיחות בין קבוצות אתניות שונות

מיכל וילר טל:  באזור מתגוררים גם חברים בקהילת בני מנשה שספגו באופן אקראי ככל הידוע לנו פגיעות בנפש ופגיעות ברכוש על אף שאין קשר למתיחות ובני מנשה אינם צד במתיחות הזו

מיכל וילר טל:  חשוב לציין שהמהומות לא כוונו נגד הקהילה היהודית, הקהילה הזו

מיכל וילר טל:  אבל בהיותה מתגוררת שם הם ספגו גם הם פגיעות

מיכל וילר טל:  הצבא הודי פעל והחיש כוחות צבא לאזור, הטיל עוצר במספר כפרים והצליח לעצור את האלימות

מיכל וילר טל:  אבל למרות זאת עדיין יש שם מתיחות גבוהה מאוד

מיכל וילר טל:  משרד החוץ עוקב אחר ההתפתחויות באזור, הן באמצעות השגרירות שלנו בניו דלהי לבין הרשויות ההודיות והן מול שגרירות הודו בישראל ואנחנו מעודכנים באופן שוטף אחר מה שנעשה שם

מיכל וילר טל:      המתיחות במדינת מניפור היא נושא פנים הודי שמטופל על ידי ממשלת הודו העושה ככל שביכולתה ונוקטת באמצעים להחזרת השקט

מיכל וילר טל:  נכון להיות המצב יחסית רגוע, ויש רק תקריות ספוראדיות שלא מקבלות ביטוי או הדהוד בתקשורת

מיכל וילר טל:  תודה

עודד פורר: מה לגבי כוונות הממשלה להעלות את הקהילה משם?     

מיכל וילר טל: אנחנו לא עוסקים בהעלאת הקהילה, אני מניחה שיש פה משרדים נוספים שיכולים לתת על זה את הדעת

מיכל וילר טל:  אבל משרד החוץ יודע לשלב ידיים עם משרדי ממשלה אחרים ככל שנדרש כשנושא של עליית יהודים נמצא על סדר היום

עודד פורר: בבקשה משרד הקליטה

משה פסל: בוקר טוב

משה פסל:  נושא בני המנשה יושב באופן מאוד חזק ומשמעותי בטיפול המשרד

משה פסל:  במסגרת התפקיד שלי כמשנה למנכ"ל משרד העלייה והקליטה קיבלתי אחריות ישירה על אוכלוסיית בני המנשה

משה פסל:  גם בקליטה שלהם בארץ, וגם בעזרת השם בהקשר של העלייה

משה פסל:       ההקשר של העלייה הוא יותר מורכב כרגע בגלל שאנחנו מתחילים והתחלנו לייצר תוכניות יחד עם שבי ישראל וארגונים נוספים, עם הסוכנות, תכנית לעלייה לכשהיא תתאפשר

משה פסל:  גם במובן הממשלתי היותר רחב, וגם במובן התקציבי שכולל החלטות ממשלה

משה פסל:  כרגע אנחנו מתמקדים בעיקר בתקופה הקרובה בשיפור באופן דרמטי בשיפור בקהילות כאן שכבר נמצאות בארץ

משה פסל:  כי בסוף להעלות עולים בלי לייצר תשתית ראויה וטובה ונכונה לבני המנשה ולמעשה לעזור להם להיכנס לחברה הישראלית בצורה מיטבית, ולהביא אותם רק בלי לתת מענה זה עוול

עודד פורר: אז מה המענים?     

משה פסל: קודם כל צריך להבין את הנתונים, כ-70% מקהילת בני מנשה הם בלתי מקצועיים

משה פסל:  גם בנושא תעסוקה, אני לא מדבר על מורכבויות אחרות של צעירים ושל נוער, ושל תחומים אחרים

משה פסל:  אנחנו נדרשים פה לייצר פתרונות

משה פסל:  קודם כל להעלות את אחוז האקדמאיים, את אחוז המקצועות היותר מתקדמים כדי שיוכלו להשתלב באופן נכון

משה פסל:  גם מבחינה תעסוקתית, מבחינת פרנסה וחינוך ילדים

משה פסל:  אז אנחנו עובדים בצורה מאוד אינטנסיבית

משה פסל:       יצאנו השבוע בחלוקה לרשויות מקומיות למחשב לכל בית אב, בעדיפות לבני המנשה

משה פסל:  זה עבר כבר לרשויות, זה נמצא שמה

משה פסל:  בתי אב של בני המנשה שהם למעשה ללא אמצעים, יקבלו בעדיפות ראשונה מחשב

משה פסל:  גם כדי לסייע לילדים במהלך הקיץ וגם לקראת שנת הלימודים הקרובה

משה פסל:  מעבר לזה, אנחנו עסוקים בבניית תכנית מקיפה של בני המנשה שתעסוק במספר תחומים

משה פסל:  היא נמצאת על השולחן, אנחנו כרגע מה שנקרא עושים איגומים כדי לצאת מה שנקרא לביצוע, גם מבחינה כלכלית

משה פסל:  ובכותרות זה – העמקת ההיכרות וצורכי הקהילה באופן יותר אינטנסיבי

משה פסל:  המשמעות הישירה היא שברשות המנכ"ל אנחנו נקיים בשלושת השבועות הקרובים ועדת היגוי יחד עם משרדי הממשלה הרלוונטיים כדי להציף את כל הצורך והאתגרים של קהילת בני המנשה

משה פסל:  מתוך אותה פגישה של המנכ"לים כל משרד ימנה מטעמו נציג עד שני נציגים לוועדת היגוי שאני אעמוד בראשה יחד עם משרדי הממשלה וארגונים נוספים כמו שבי ישראל, הסוכנות היהודית וכו'

משה פסל:  שם אנחנו למעשה נציף וננסה לבנות תכנית מיטבית

משה פסל:  א' – לקליטה של הקהילה

משה פסל:  זה חשוב לא רק לבני הקהילה, אני חושב שזה חשוב לכלל הציבור וכלל האוכלוסייה במדינת ישראל

משה פסל:  אז זה קודם כל משהו שכבר מתקדם ויצא, וגם השר בירך עליו וגם המנכ"ל נמצא בפנים באופן אינטנסיבי

משה פסל:  ב' – יש את הנושא של תוכניות קהילתיות, פיתוח חוסן ומתן כלים לקהילה

עודד פורר: אין צורך שתקרא את המענים שנותנים משרד העלייה והקליטה

משה פסל: לא אני מדבר על דברים חדשים

משה פסל:  לא על דברים קיימים, דברים חדשים

עודד פורר: בסוף מדובר בקהילה, אם אני לוקח את העשור האחרון, של 4,200 איש

עודד פורר:  זה לא איזה משהו שבאמת פה לא יודעים להתמודד איתו

עודד פורר:  יש פה שתיים-שלוש נקודת תורפה מרכזיות שבהן צריך להתמקד

עודד פורר:  א' – בראש ובראשונה תעסוקה שאנחנו מדברים על העולים

עודד פורר:  אני לא יודע בדיוק את החלוקה של 4,121 כמה מהם עולים כמה ילדים, אבל אני מדבר על מי שמוכר לרווחה

עודד פורר:  לפי משרד הרווחה – 726 עולים בגירים

עודד פורר:  אתם חייבים לייצר לעולים הבגירים, בטח לאלה שנמצאים ומוכרים ברווחה, איזשהו מסלול של הכשרה מקצועית

עודד פורר:  לא שאנחנו נותנים לכם ואוצ'ר, אלא משהו ייעודי בשיתוף הרשויות המקומיות

עודד פורר:  בסך הכל, יש לך גם לא הרבה רשויות מקומיות שאתה אמור לעבוד איתן

עודד פורר:  לא כזה מורכב גם מבחינת אשכולות

עודד פורר:  אחד זה באשכול הגליל, בעיקר נוף הגליל ומעלות תרשיחא

עודד פורר:  ושדרות קריית ארבע, אלה ככה הגדולים

עודד פורר:       אני מקבל את זה, בסדר, יש לכם תוך שלושה שבועות תהיה פגישה אצל המנכ"ל

עודד פורר:  אנחנו נקבע פה איזושהי ישיבת מעקב לפני סוף המושב כדי לראות עם מה אתם יוצאים לדרך, אבל צריך לצאת עם זה לדרך

עודד פורר:  הדבר השני שאני רוצה התייחסות, זה האם אתם מתכננים לקדם החלטת ממשלה לגבי עליית בני המנשה, אלה שנמצאים שם

עודד פורר:  בטח נוכח האירועים שהיו שם

משה פסל: ציינתי את זה בתוך דבריי, שבאופן עקרוני אנחנו כרגע עסוקים ביצירה מיטבית של קליטה

עודד פורר: יש שם קהילה שכרגע נמצאת בסכנה, לפחות לפי הנתונים ששמענו

משה פסל: זה נכון, אנחנו מכירים

משה פסל:  יש את משרד החוץ, יהיה נכון להרחיב יחד עם משרד החוץ בנושא הזה

משה פסל:  לא נכון כרגע להרחיב בנקודה הזו

עודד פורר: אין לכם כוונה לעשות החלטת ממשלה

משה פסל: יש לנו כוונה לעשות החלטת ממשלה להעלאת בני המנשה

משה פסל:  ישבנו, יצרנו רשימות, קיבלנו גם מדגל וגם משבי ישראל רשימות של ממתינים

משה פסל:  אנחנו על זה במקביל, עושים עבודה מקבילה

משה פסל:  פעם אחת בתחום הקליטה, שהוא אקוטי גם לחברה הישראלית ואני אומר לא פחות

משה פסל:  זה א'-ב' של חינוך, ברגע שהילד שלי יראה ילד של בני מנשה ויבין שהם אחים וחיים ביחד באותה חברה, זה הפתח הכי משמעותי לשילוב בחברה הישראלית

משה פסל:  לבוא ולהעלות עולה בלי יכולת לתת לו מענה ראוי לקליטה בחברה הישראלית עשינו רבע עבודה ופרגנתי

עודד פורר: אז אתם עוצרים את העלייה לישראל

משה פסל: אנחנו לא עוצרים

משה פסל:  אנחנו עובדים במקביל

עודד פורר: תשמע, יש שם קהילה שספגה אירועי אנטישמיות

עודד פורר:  הרסו להם בתי כנסת, מקוואות, גירשו אותם ורדפו אותם

עודד פורר:  השאלה היא האם אתם רואים בזה משהו שהוא בדחיפות, כי אני חייב לומר שמדבריך לא נראה שיש פה משהו דחוף

עודד פורר:  את הקצב של החלטות הממשלה לגבי בני המנשה אני מכיר

עודד פורר:  מכיר גם את החלטות הממשלה שעוברות אחת לתקופה

עודד פורר:  מעלים עוד מאה, עוד מאתיים, עוד חמש מאות

עודד פורר:  השאלה היא האם אתם רואים באירועים האלה, זה גם בסדר להגיד שלא

עודד פורר:  זו גם אמירה, אבל לפחות נדע להתמודד איתה

עודד פורר:  אבל קרה משהו שאנחנו נחשפנו אליו לפני כשבוע, זה חלק מהטריגרים גם לדיון הזה, וצריך שתהיה עמדה

עודד פורר:  לממשלה צריכה להיות עמדה

עודד פורר:  הקהילה שם בסיכון, האם רוצים להעלות אותה או לא רוצים להעלות אותה

משה פסל: אז אני עונה עוד פעם, נשמח לקיים דיון סגור יחד עם משרד החוץ

משה פסל:  בשמחה גדולה, ונרחיב בנושאים האלה ככל שנוכל ולתת את המענים

משה פסל:  התשובה היא מאוד פשוטה, התשובה היא כן

משה פסל:  קהילת בני המנשה חשובה, לא בכדי מינו אותי כממונה לתחום כמשנה למנכ"ל, אנחנו עסוקים בזה

עודד פורר: מתי לדעתך תעבור החלטת ממשלה לגבי העלאת בני הקהילה שם שנמצאים בסיכון?     כן, חברת הכנסת פנינה תמנו שטה

פנינה תמנו: אמרתי שצריך להעלות את כולם, אבל תיכף הוא ייתן את רשות הדיבור כי אנחנו חברי הכנסת אף פעם לא מתפרצים

פנינה תמנו:       אז קודם כל בוקר טוב לכולם, אני אתן לו להשלים ואז באופן מסודר אני אדבר

משה פסל: אז אני אומר באופן עקרוני זה המינוי, זה לא מינוי קישוט, אלא כדי לייצר תכנית עבודה משמעותית, גם לקליטה וגם לעלייה

משה פסל:  את הקצב שוב אני אומר אני אשמח לקיים על זה דיון סגור יחד עם הרלוונטיים לנושא הזה

פנינה תמנו: תודה, ושוב קודם כל בוקר טוב

פנינה תמנו:  אנחנו נוהגים לפרגן אחד לשני כחברי כנסת, ועכשיו ברצינות אני רוצה לפרגן לך וגם למנהלת

פנינה תמנו:  לא מובן מאליו אדוני יושב הראש

פנינה תמנו:  קצב הדיונים, הסוגיות, לגעת ולרדת לפרטים

פנינה תמנו:  גם האוכלוסיות הכי מוחלשות, האנשים שממתינים לעלייה בין אם זה באתיופיה ובין אם זה בני המנשה

פנינה תמנו:  עכשיו אני אומרת לכם באופן חד וחלק, את בני המנשה היה צריך להעלות לפה מזמן

פנינה תמנו:       גם כשאני נכנסתי לתפקיד, היו כ-850 שאושרו שהמתינו חמש שנים

פנינה תמנו:  עם אישור

פנינה תמנו:  על מה? עכשיו אני באמת לא מצליחה להבין את זה

פנינה תמנו:  מה כי אנחנו עם כזה שאוהב לעשות את אותן טעויות עם כל גל עלייה חדש? יש 5,000 שממתינים

פנינה תמנו:  אגב, התקציבים לא כל כך גדולים, ופינס, אני שמחה, כמשנה למנכ"ל, שאתה קיבלת את האחריות לנושא הזה

פנינה תמנו:  היו לי שיחות עם שר הקליטה שאגב רואה איתי עין בעין את הצורך המיידי לסייע לקהילה שנמצאת כאן ולקהילה שנמצאת שם

פנינה תמנו:  אין דבר כזה להביא בפעימות

פנינה תמנו:  5,000 אתם יכולים להביא את זה, עם כל התקציבים שקיבלתם והצלחתם והבלטתם כלפי חוץ שקיבלתם לדעתי קרוב ל-250 מיליון תוספת של גמיש, זה מה שאני זוכרת שפורסם על ידי השר

פנינה תמנו:  אנא מכם שריינו תקציב מסוים ותדאגו להעלות

פנינה תמנו:       וגם אם אין לכם תקציב, זה לא צריכה להיות שאלה תקציבית

פנינה תמנו:  כי גם כשאני נכנסתי היו ויכוחים בין האוצר לבין משרד הקליטה ואני לא האמנתי, תקשיב אני לא האמנתי

פנינה תמנו:  גורמי המקצוע בתוך משרד העלייה והקליטה אמרו לי – את לא יכולה לוותר לאוצר

פנינה תמנו:  הלכתי הביתה, שישי שבת, ואמרתי 'פנינה, מה זה את לא יכולה לוותר לאוצר? עם מי אני עושה כיפופי ידיים? על חשבון מי? הרי גם בעלייה שלנו אנשים מתו מסודן ועדיין חיפשו שם תקציבים, פנו ליהודי העולם בזמן שאנשים מתו'

פנינה תמנו:  אנשים נמצאים בסכנה, אתם יכולים להביא החלטת ממשלה, החלטת חירום

פנינה תמנו:  היא לא חייבת להיות פומבית עם כל הרגישויות הדיפלומטיות מול הודו

פנינה תמנו:  תלמדו לעבוד נכון, ואתם גם תצליחו להביא אותם ולהביא תקציב תוספתי

פנינה תמנו:  זה דבר אחד לגבי העלייה, התמונות הגיעו אליי מהקהילה והכל

פנינה תמנו:  ובאמת, צמרמורת

פנינה תמנו:  כ-60 בתים של הקהילה נשרפו, בטח אתה נחשפת לכל התמונות, וגם המצב הכלכלי שלהם רע מאוד

פנינה תמנו:  צריך שהסוכנות היהודית תיכנס דחוף לתמונה, והם גם נכנסו

פנינה תמנו:  מילה טובה לשי פלבר סמנכ"ל העלייה ששם תקציב מסוים

פנינה תמנו:  אני מקווה שזה באמת הגיע ולא סתם אני מפרגנת לאנשים

פנינה תמנו:       דבר נוסף, לא מזמן אני כן רוצה להגיד למשל לביטוח לאומי שאחרי שפניתי אליהם הם עשו יום מרוכז לבני הקהילה של מיצוי זכויות אבל זה טיפה בים

פנינה תמנו:  אתם צריכים לקחת משפחה משפחה, לשים את כל המגשרים שלך

פנינה תמנו:  לא יכול להיות שיש פה משפחות שנמצאות בפת לחם

פנינה תמנו:  האוריינות היא מאוד נמוכה, הילדים האלה הם העתיד שלנו ואנחנו לא משקיעים בהם מספיק

פנינה תמנו:       אני אספר לכם סיפור, ונמצאים פה נציגי המשטרה

פנינה תמנו:  אני יודעת שהיה למשל איזה מעצר כתוצאה מאי הבנה של ילדה שהיה לה חיכוך עם האבא שביקש ממנה משהו, היא סיפרה למורה והמורה ישר הלכה למשטרה, הוא נעצר, נהיה בלאגן ונהיה סקנדל

פנינה תמנו:  גם התאמות תרבותיות, איזה מין דבר זה

פנינה תמנו:  עזבו שהוא שוחרר לא היה שמה שום דבר

פנינה תמנו:  אנחנו לא יכולים לעשות את אותן טעויות

פנינה תמנו:  צריך שתהיה בכל נקודה גישור, בכל מקום סיוע

פנינה תמנו:  סיוע כלכלי האמן לי זה טיפה בים

פנינה תמנו:  תיקחו אותם ותעשו איתם מיצוי זכויות ותשוו את כל התנאים שלהם, וגם אמרנו את זה, לתנאים של יוצאי אתיופיה

פנינה תמנו:  תעזרו להם בבקשה כי אנחנו לא נרפה

פנינה תמנו:  הקמנו את השדולה למען בני המנשה, אנחנו לא מתכוונים להרפות מהנושא

פנינה תמנו:  מבחינתנו אין פה קהילות, זו הקהילה שלנו, זו הקהילה שלי, ואנחנו לא נרפה מהנושא הזה ואני בטוחה פינס כמי ששמעתי עליך דברים טובים שאתה תלמד להיכנס לעובי הקורה, אבל החוכמה היא לא רק להיכנס לעובי הקורה ולעשות עבודה עומק, צריך לעבוד מהר

פנינה תמנו:  קיבלתם זכות במקום מאוד משמעותי ואתם יכולים לסייע לקהילה הזו

פנינה תמנו:  תודה

עודד פורר: משטרת ישראל

גיא אליהו: בוקר טוב לכולם

גיא אליהו:  אז ככה, אנחנו נפרט מה אנחנו עשינו בוא נגיד בחצי השנה האחרונה

גיא אליהו:  מתחילת השנה נבנתה תכנית עבודה שנתית מסודרת

גיא אליהו:  לקחנו את כל החוברות שקיבלנו מההתחלה כדי ללמוד את כל הנתונים

גיא אליהו:  ישבנו יחד עם צבי חאוטה וניתחנו את כל הנתונים ברמה הארצית מבחינת פריסה

גיא אליהו:  בחרנו מתוך חמש עשרה הערים שבהן פרוסה הקהילה את הערים הספציפיות שאנחנו מעוניינים לקיים בהן את כל הפעילות שלנו

גיא אליהו:       נגעתם בנושא של התעסוקה, אז הרמנו כמה ימים ספציפיים שמונגשים לטובת הקהילה, על מנת לגייס למשטרת ישראל חבר'ה מאוד מאוד טובים שעשו צבא והיו בקרבי, ועם דחיפה מאיתנו ועם מאמצים שלנו על מנת שישולבו בתעסוקה אצלנו

גיא אליהו:       מבחינת קיום מפגשים עם הנציגים, אנחנו עתידים לעשות בעוד בערך שבועיים כנס עם האזרחים הוותיקים של בני הקהילה בנוף הגליל

גיא אליהו:  סגרנו את זה ביחד עם צבי

גיא אליהו:  יש לנו מגוון פעילויות שאנחנו עושים איתם ביחד על מנת לשפר ולתקן כמו שחברת הכנסת אמרה קודם, לשפר ולתקן

גיא אליהו:  פנינו לעשייה, לעשייה ברוכה איתם

עודד פורר: יש לך עדכונים על הנושא, על התיק של - - -?      

גיא אליהו: לא, לא, לא

פנינה תמנו: אני אתמול דיברתי עם פרקליט המדינה על כך שלא יכול להיות שכל המעורבים שוחררו

פנינה תמנו:  אין בעצם אף אדם שהוא עצור

פנינה תמנו:  הוא אמר שהם ממשיכים להיות על הדבר הזה מתוך הבנה שעוד יוגשו כתבי אישום

פנינה תמנו:  לצערנו המשטרה פשעה בתיק הזה, כן

פנינה תמנו:  מה אתה עושה לי פרצוף? הודח פה שוטר, שכיסתח, רימה

פנינה תמנו:  עבריין, שוטר עבריין

פנינה תמנו:  ואני רוצה שזה יצולם ואנחנו נשלח לו את ההקלטה הזו שיתבייש לו

פנינה תמנו:  אז מה אם זה ילדים עולים

פנינה תמנו:  פשוט עשו שם תיאום גרסאות

פנינה תמנו:       אני מתביישת אדוני יושב הראש

פנינה תמנו:  אני מתביישת שבשנת 2023 במדינת ישראל יש שוטרים שחושבים שהם יכולים להתקשר לקטינים שהם חשודים, לעשות איתם תיאום גרסאות ולעשות שיבוש כי הבת שלו הייתה במסיבה

פנינה תמנו:  עכשיו אני בטוחה שאתם באים ממקום טוב ואתם סופגים את הדברים שלי, אבל זה לא יקרה

פנינה תמנו:  לא עם האוכלוסיות המוחלשות, לא עם יוצאי אתיופיה, לא עם בני המנשה, ולא אף אחד

פנינה תמנו:  אף אזרח לא צריך לספוג את הדבר הזה

פנינה תמנו:  לכן אני חושבת שהעבודה שלכם היא טובה אבל אתם צריכים לעלות קצב ולהעלות הילוך

גיא אליהו: בכל מקרה, אנחנו לא נדון לגופו של תיק, אני אדון לגופה של קהילה

גיא אליהו:  אז אנחנו ממשיכים בתוכנית עבודה שנתית סדורה שהוצגה בצורה מסודרת גם אצלנו ואושרה עם תקציבים על מנת לגעת בכל שכבות הגילאים

גיא אליהו:  בין אם מדובר בילדים ובין אם מדובר באזרחים ותיקים

עודד פורר: אני רק אגיד לגופו של תיק, סלח לי, כן, הועדה תעשה את מה שאולי אחרים לא יעשו ואנחנו נעקוב אחרי התיק הזה

עודד פורר:  אני מכיר תיקים שהיו מתוקשרים, של ידוענים כאלה ואחרים ופתאום המשטרה ידעה למצוא את כל הכוחות כדי למצוא את האשמים

עודד פורר:  התיק הזה, אנחנו נעשה את העבודה שאולי אחרים לא עושים כי מדובר באוכלוסייה שאולי פחות מעניינת את כותרות העיתונים הראשיות

עודד פורר:  אותנו היא מעניינת

עודד פורר:  אז קח את זה בחשבון, ותגיד את זה חזרה לארגון שלך

עודד פורר:  אנחנו לא נרפה מזה

עודד פורר:  אתם תבואו לפה פעם בחודש, וכל פעם אשאל אתכם את השאלה הזו

עודד פורר:  וכל פעם המשטרה תצטרך לעמוד ולהגיד האם הדבר הזה מתקדם או לא, קחו את זה בחשבון

עודד פורר:       אני רוצה להגיד משהו להגיד משהו למשנה למנכ"ל משרד העלייה, ותחזור עם זה גם למשרד, כי זה נכון גם לעלייה של בני המנשה, זה נכון לעלייה מאתיופיה, וזה נכון לכל עלייה שמנסים לקבוע לה מכסות: אין מכסות לעלייה

עודד פורר:  אין דבר כזה מכסות לעלייה

עודד פורר:  מדינת ישראל היא מדינתו של העם היהודי וזה התפקיד שלה

עודד פורר:  בלי מכסות

עודד פורר:  מנחם בגין כתב בספר שלו "המרד", ואני רוצה להקריא את זה גם בפרוטוקול

עודד פורר:       "שיבת ציון, אוניות למען השם

עודד פורר:  הבו אוניות עולים אֶל שגרה

עודד פורר:  אַל שגרה

עודד פורר:  אַל דיבורי סרק על כושר קליטה"

עודד פורר:  אני שומע את הדיבורים האלה כל פעם, כמה אנחנו יכולים לקלוט וכו' – אז כותבים את זה בראשית ימי המדינה

עודד פורר:  "אַל הגבלות למען הסדר כביכול

עודד פורר:  מהר מהר

עודד פורר:  לעמנו אין זמן

עודד פורר:  הכניסו רבבות, הכניסו מאות אלפים, ומיד מיד

עודד פורר:  אם לא יהיו בשביל כולם בתים, ימצאו אוהלים, ואם אוהלים לא יהיו אין דבר יש שמיים במרום, שמי התכלת של ארצנו

עודד פורר:  אין מתים מתנאי קיום קשים

עודד פורר:  מי שראה כיצד חי העם הרוסי בזמן שלחם במלחמת החיים והעצמאות, זה יודע כי אין גבול

עודד פורר:  ממש אין גבול לקורבנות אשר אומה לוחמת מוכנה לקבל על עצמה למען מולדתה למען עתידה

עודד פורר:  ואנחנו במלחמת הקיום הננו עומדים ובריכוז מהיר ביותר, של המוני גולי עמנו, תלוי יום המחרת שלהם ושלנו כאחד

עודד פורר: "     זה התפקיד שלנו

עודד פורר:  מדברים בתקופות שהיה יותר קשה

עודד פורר:  נסתדר עם קשיי הקליטה, נדע לעמוד בהם

עודד פורר:  המדינה ידעה לקלוט פה עולים בקצב הרבה יותר מהיר ממה שמדברים היום, ואני לא יכול כבר לשמוע את הדיבורים האלה על המכסות כמו 'אנחנו עסוקים בקליטה, אז אנחנו לא מעודדים את העלייה'

עודד פורר:  יש קהילות שנמצאות היום במצב שהן צריכות לעלות לארץ וחוסמים אותן, בגלל האמירות האלה של 'ההשקעה בקליטה'

עודד פורר:  עכשיו זה לא צריך להוריד כהוא זה מההשקעה בקליטה

עודד פורר:  אני באמת חושב שמדינת ישראל יודעת לעשות את שני הדברים גם יחד

עודד פורר:  בסך הכל יש שם קהילה קטנה, לא גדולה, שנמצאת היום במצוקה, בגלל בין היתר גילויי אנטישמיות, והרס מבנים שהם מבני דת

עודד פורר:  אני מכיר לפחות שלוש ארבע רשויות שהיו שמחות לקבל את העולים האלה לקליטה

משה פסל: אני רק אחדד שאין שום התנגדות

עודד פורר: זו לא התנגדות

עודד פורר:  אתם צריכים לקום בבוקר, לנסח החלטת ממשלה, ולהביא את הקהילה הזו לישראל

פנינה תמנו: יש לכם כבר חודשיים, לא מספיק רצון טוב

פנינה תמנו:  גם שרים מקבלים כסף מהמדינה, גם אתה מקבל תשלום מהמדינה, כל השכר שלנו משולם על ידי כספי ציבור

פנינה תמנו:  אם זה לא בא לידי ביטוי אחרי חודשיים בפעולה –, אין הנחתום מעיד על עיסתו

פנינה תמנו:  אבל כשרצינו להתאבד כולל עודד שהיה בתחומי עלייה, ידענו להתאבד

פנינה תמנו:  תתאבדו על הדבר הזה

פנינה תמנו:  צריך להתאבד

פנינה תמנו:  זה היה צריך להיות אתמול, שלשום, לפני חודש, ולפני חודשיים

פנינה תמנו:  די עם זה

פנינה תמנו:       לכתוב החלטת ממשלה? אני הייתי נותנת הנחייה ליועצים שלי, תוך יומיים הייתה לי החלטת ממשלה והייתי מפיצה את זה בין אם ירצו או לא ירצו

פנינה תמנו:  הולכת מלחמות עולם

פנינה תמנו:  תלך לראש הממשלה הוא יגיד לך לא להעלות אותם? ראש הממשלה לא יגיד שלא להעלות אותם

פנינה תמנו:  תלך למנכ"ל משרד ראה"מ, אבל זה עניין של אכפתיות וסדרי עדיפויות

פנינה תמנו:  עכשיו אני אוהבת את הקהילה מצרפת, אני אוהבת את הקהילה מארצות הברית אבל הם לא במצוקה כרגע

פנינה תמנו:  הם לא בורחים ולא צריכים לנוס על נפשם

פנינה תמנו:  כמה אפשר לחטוא לדבר הזה? באמת

פנינה תמנו:  לי זה כואב

פנינה תמנו:  זה כואב לי כי אני יודעת מה זה לבוא מהמקום הזה, זה בושה וחרפה

פנינה תמנו:  העיקר לטייל בצרפת ובארצות הברית

עודד פורר: אני חושב שהמסר ברור

עודד פורר:  רצית לדבר כן? בבקשה

עודד פורר:  רק תציגי את עצמך, שם ותפקיד

עידית בלאושטיין: שלום, שמי עידית בלאושטיין, אני המנכ"לית של שבי ישראל

עידית בלאושטיין:  דיברת על שבי ציון, אז אנחנו שבי ישראל

עידית בלאושטיין:  קודם כל לברך אותך על המסר הברור

עידית בלאושטיין:  אנחנו העלינו את בני מנשה, ואנחנו מטפלים גם בבני מנשה בארץ וגם בהודו

עידית בלאושטיין:  ומעודכנים כל יום על מה שקורה שמה

עידית בלאושטיין:  נהרסו להם 120 בתים, הקמנו מחנה פליטים שהם נמצאים שמה עם Camp Relief כי אין להם בתים

עידית בלאושטיין:  הם במצב שאנחנו צריכים לשלוח להם, והסוכנות עזרה לנו, בכספים שעדיין לא הגיעו אלינו אבל יגיעו אם ירצה השם ואם אנחנו נביא את כל החשבוניות

עידית בלאושטיין:  אנחנו שלחנו אלפי קילו של אורז ועוד אוכל, מזון ותרופות, כי המצב הוא מצב חירום

עידית בלאושטיין:       זה נכון כל מה שאמרה נציגת משרד החוץ, הם לא חלק מהעימות אבל הם סובלים מהעימות

עידית בלאושטיין:  אין קליטת אינטרנט שמה

עידית בלאושטיין:  אנחנו לא מקבלים מידע מהם

עידית בלאושטיין:  יש פליטים גם במיזורם שזו המדינה על יד שברחו משמה

עידית בלאושטיין:  יש אנשים במקום שנקרא מורה שהם סגורים שמה והם לא יכולים לצאת

עידית בלאושטיין:  המצב קשה, יש מחלות

עידית בלאושטיין:  עכשיו באים המונזונים, ובאמת המצב הוא מצב חירום

עידית בלאושטיין:  הבעיה שאנחנו דנים עליה, זה שמכיוון שהם לא יהודים הלכתיים הם צריכים לעבור קודם כל גיור

עידית בלאושטיין:  כדי לעבור גיור הרבנות צריכה לשלוח משלחת דיינים כדי שיראיינו אותם

עודד פורר: זו לא בעיה, פותרים את זה בהחלטת ממשלה, עברנו את זה כבר

פנינה תמנו: אני נפגשתי עם הרב הראשי

פנינה תמנו:  הוא בעד, הכל בעד

פנינה תמנו:  תריצו

פנינה תמנו:  כשיש החלטת ממשלה גם הוא מתכנס לדבר הזה

עידית בלאושטיין: אני מאוד שמחה על ההיענות הטובה

עידית בלאושטיין:  בנושא השני אני לא רוצה להרחיב דברים, כבר הכל נאמר

עידית בלאושטיין:  פה בארץ, פנו אלינו ממשרד המורשת השר אליהו, שלפי החלטת הממשלה הוא אחראי להכין חוק לשוויון זכויות של בני מנשה לאתיופים

עידית בלאושטיין:  הוא אמר שאין להם עזרה משפטית וביקשו מאיתנו עזרה משפטית כדי להכין

עודד פורר: איך משרד המורשת קשור לזה?      

פנינה תמנו: אולי הם רוצים לתת, לסייע

עודד פורר: אני אגיד לכם איך זה קשור

עודד פורר:  אני הסתכלתי על התקציבים של מורשת ומסעות ישראל על כל השמות שלהם, רק בתקציבים הקואליציוניים קרוב ל-12 מיליארד שקל על כל השמות שקשורים בזה

עודד פורר:  פעם אחת זה במשרד המורשת, פעם אחת זה במשרד להתיישבות, פעם אחת זה במחלקה למורשת

פנינה תמנו: אז לפחות שיעשו משהו טוב

פנינה תמנו:  תבואו אנחנו ניתן לכם משפטנים, אני ויושב ראש הוועדה ניתן לכם משפטנים

עידית בלאושטיין: אני מאוד אשמח אני רק מספרת לכם את מה שקרה

עידית בלאושטיין:  תודה רבה

עודד פורר: אני רוצה ככה, א' – אני רוצה לשמוע אותך צבי, אני רוצה לשמוע אותך כמה מילים

עודד פורר:  אחר כך משרד החינוך ומשרד הרווחה

צבי חאוטה: בוקר טוב, אני רוצה שלושה דברים לעדכן או להעלות

צבי חאוטה:  מצב החירום, כמו שמנכ"לית שבי ישראל אומרת – המצב חירום, והקמנו מהיום הראשון מחנה בארבעה מקומות

צבי חאוטה:  מהיום הראשון שרפנו המון כסף, זאת אומרת אנחנו מפרנסים אותם והם לא יכולים לחזור לבתים שלהם או לשכונה שלהם

צבי חאוטה:  מצב מצוקה גדול

צבי חאוטה:  המחנות האלה מתפוצצים ותוך שבוע יש הרבה מחלות שגם אנשים נדבקים אחד מהשני

צבי חאוטה:       בנוסף, בתוך 470 אלף אנשים שנמצאים במניפור, מתוכם 5,500 בני המנשה

צבי חאוטה:  מיעוטים שסובלים ביחד

צבי חאוטה:  זאת אומרת שזה לא הבית שלהם

צבי חאוטה:  קודם כל אנחנו רוצים להביא אותם לטיפול בבית שלנו

צבי חאוטה:  בחוץ מאוד קשה לטפל

צבי חאוטה:  יש פה הרבה בעיות באופן אזרחי, לאו דווקא של בני מנשה

צבי חאוטה:  נטפל

צבי חאוטה:  אני עליתי לפני 23 שנים והילדים שלי גדלו פה

צבי חאוטה:  עדיין יש בעיות לטפל במשפחה, אבל עדיין אני רגוע יותר שבבית מטפלים

צבי חאוטה:  מי שאין לו בית, או שלא חזר לביתו, תשאלו את ראש ממשלת הודו, תשאלו ראש ממשלה מקומי במניפור האם בני מנשה שייכים למניפור או להודו, לא שייכים

צבי חאוטה:  הם אמרו במפורש

צבי חאוטה:  פרסמו את זה גם ברשתות החברתיות

צבי חאוטה:  נביא אותם לכאן ונטפל בכל הבעיות כאן

צבי חאוטה:       הנקודה השלישית, מה שקרה ליואל

צבי חאוטה:  יש משפט שאני אומר קצת משובש – 'לא זז, זה יקח מאה שנה, אחרי מאה שנה יגידו – יואל, אף אחד לא הרג אותו, זה מוות מהשמיים'

צבי חאוטה:  המשפחה של יואל כל יום, כל יום, כל כך קשה

צבי חאוטה:  הם יודעים היטב שיואל לא חוזר

צבי חאוטה:  אבל הם רוצים צדק לפחות

צבי חאוטה:  צדק לא רק למען בני מנשה אלא למען בני ישראל

צבי חאוטה:  נכון יש בעיה, המון בעיות

צבי חאוטה:  נביא אותן פה

צבי חאוטה:  ואנחנו רוצים לקבל אותם בבית

צבי חאוטה:  נהיה יחד עם ההורים

צבי חאוטה:  הילדים שמה בהודו לבד

צבי חאוטה:  ברגע שיש הורים בבית אנחנו מרגישים בבית, זה מה שאנחנו רוצים

עודד פורר: יש משפחות מופרדות? שעולים עלו והילדים נשארו?     

צבי חאוטה: המון המון המון

צבי חאוטה:  כמו שפינס יודע היטב, אצלו הכל

עידית בלאושטיין: סליחה, התבקשנו להכין רשימה עם קרבה משפחתית ומוכנות לגיור כדי להביא אותם

פנינה תמנו: אתה יודע מה יקרה בדיוק עם הממתינים באתיופיה

פנינה תמנו:  אם לא תביאו את ה-5,700 שזה גודל הקהילה, אחר כך אתם לא תדעו איך לצאת מזה

פנינה תמנו:  ואז ממשלת ישראל תגיד "זה כל הזמן גדל, זה לא נגמר"

צבי חאוטה: הם לא באים לכאן כדי ללמוד איך לעבור גיור

צבי חאוטה:  הם חיים חיים יהודיים

צבי חאוטה:  הם מוכנים, לפני עשר שנים מוכנים, עשרים שנה

צבי חאוטה:  כולם מוכנים

עודד פורר: ברור לחלוטין, אני אתן לך תיכף

עודד פורר:  אני רוצה קודם את משרד החינוך ואחר כך את משרד הרווחה

טירה אמרוסי גלינויר: שמי טירה

טירה אמרוסי גלינויר:  אז קודם כל בני הקהילה מאוד יקרים לליבי

טירה אמרוסי גלינויר:  את עבודת המאסטר שלי עשיתי במניפור בצפון מזרחי הודו, בעשרים וחמש קהילות

טירה אמרוסי גלינויר:  אנחנו במשרד שנינו את התנאים, תנאי הזכאות לבני המנשה והתאמנו אותם לאתיופים והם זכאים חמש עשרה שנה

טירה אמרוסי גלינויר:  אנחנו עושים התאמות גם בעבור בתי ספר קולטים

טירה אמרוסי גלינויר:  אנחנו מכינים את בתי הספר בגלל, כמו שפנינה אמרה בגלל ההבדלים התרבותיים

טירה אמרוסי גלינויר:  למשל נניח, האחזקה מבחינת משמעת היא חיצונית בחברות מסורתיות לעומת אצלנו שזה קצת אחר, והיינו צריכים לעשות התאמה בתוך מוסדות החינוך הקולטים על מנת שלא יהיו אירועים

עודד פורר: ביקשנו מכם אז את הנושא הזה של המגשרים לתת על זה את הדעת

טירה אמרוסי גלינויר: אז אני אגיד, התאמנו את הכל בדיוק כמו לקהילה האתיופית

טירה אמרוסי גלינויר:  חמש עשרה שנה, גם בני מנשה חמש עשרה שנה

פנינה תמנו: תשלומי הורים הם מקבלים עזרה?     

טירה אמרוסי גלינויר: שנייה

טירה אמרוסי גלינויר:  שנינו את הקריטריונים גם להעסקת מגשרים על מנת שנוכל להעסיק יותר בני מנשה על מנת שיוכלו לתווך להורים את כל מה שצריך

טירה אמרוסי גלינויר:  כל מה שהמשרד מוציא ומיועד להורים וזו הזדמנות להגיד תודה לצבי, אנחנו מתרגמים גם בקוקית וגם במיזו

טירה אמרוסי גלינויר:  אנחנו הצלחנו לתת כמעט - - -     

פנינה תמנו: סליחה שאני קוטעת אותך

פנינה תמנו:  אבל אין לכם אף אחת עובד בני המנשה חוץ מהפרוייקטורים

פנינה תמנו:  למה אין לכם רכז ארצי? למה? כל כך הרבה רכזים

פנינה תמנו:  אני באה בטענות גם לעצמי, אני לא יכולה להיות עם - - - ארבע משרות מחוזיות מה זה? סליחה

טירה אמרוסי גלינויר: אנחנו גם הענקנו כמעט 400 מחשבים לבני המנשה

טירה אמרוסי גלינויר:  עכשיו בקיץ אנחנו עושים אולפני קיץ

טירה אמרוסי גלינויר:  כשבני המנשה עלו והיו בנורדיה, אני מדברת על העליות האחרונות משנת 2021

טירה אמרוסי גלינויר:  כשהם עלו אנחנו עשינו אולפנים חוץ בית ספרים באכסניות שהם שוכנו בהם עד שהם יסיימו את הגיור

טירה אמרוסי גלינויר:  הקצנו תקנים לבנות שירות

טירה אמרוסי גלינויר:  אנחנו מאוד מעודדים הצמחה של מנהיגות של בני המנשה

עודד פורר: לסיכום

טירה אמרוסי גלינויר: לסיכום, אנחנו נמשיך לעשות כל מה שצריך ואפשר בשביל באמת לאפשר איזושהי קליטה אחרת

טירה אמרוסי גלינויר:  אני יכולה להציע אם זה אפשר, קטונתי, אני חושבת שבהיבט של בני הקהילה יש מקום גם להתייחס לבני עולים

פנינה תמנו: אני רק רוצה לומר לך, טירה אני יודעת שאת עושה עבודת קודש אבל אני אומרת לך הסיפור של השפה זה לא ככה

פנינה תמנו:  תעשו תכנית עם מומחים

פנינה תמנו:  צריך לתת לילדים האלה יותר עזרה בשפה כולל בני עולים

פנינה תמנו:  עכשיו עוד משהו, שגם זה בתוכנית שאישרנו לכם, חוגים מסובסדים לילדים שלא יסתובבו ברחובות

פנינה תמנו:  צריך פה סיוע מאוד רציני וזה גם לא כמות גדולה של אנשים, תמצאו את התקציבים

טירה אמרוסי גלינויר: הם לא הרבה ילדים

טירה אמרוסי גלינויר:  וגם הדבר הנוסף, הארכנו את סל הקליטה, המשרד נתן לתלמידים - - -     

עודד פורר: בסדר אנחנו במעקב על הדיון הקודם, אנחנו רוצים להתקדם מדיון לדיון

צבי חאוטה: רק סיפור אישי, כדי להשוות לזכויות של יוצאי אתיופיה

צבי חאוטה:  אתמול הייתי בעליית הנוער לבת הרביעית שלי

צבי חאוטה:  היא נולדה, ואתה יותר מעשרים שנה, ובגלל זה אתה חייב לשלם כל חודש לפנימייה אלפיים - - -     

פנינה תמנו: טירה, טפלו בזה

עודד פורר: אתם חייבים לטפל בזה

עודד פורר:  זה יהיה בסיכום של הדיון הנושא הזה של בני העולים

עודד פורר:  זה יהיה בסיכום של הדיון

עודד פורר:  זו גם תהיה הפנייה שלי לשרים, לשר החינוך ולשר העלייה והקליטה

עודד פורר:  ואני אומר את זה למשרד העלייה והקליטה, זה התפקיד שלכם

עודד פורר:  חוץ ממה שיש לכם במשרד, התפקיד שלכם זה לייצג את הנושא הזה בממשלה

עודד פורר:  משרד העלייה והקליטה נוגע בכל משרדי הממשלה: הוא נוגע בבריאות והוא נוגע ברווחה, הוא נוגע בחינוך והוא נוגע בכלכלה, הוא נוגע בביטחון פנים

עודד פורר:  אין כמעט משרד שהוא לא נוגע בו

עודד פורר:  ופה השר סופר צריך להפוך שולחן בעניין הזה

עודד פורר:  קהילה קטנה

עודד פורר:  מה יקרה אם יחילו את התנאים האלה על בני עולים? מה הבעיה התקציבית פה? ברור לחלוטין שיש את כל ההצדקה המקצועית ואתם חייבים להילחם על זה

עודד פורר:      תודה, אני רוצה את משרד הרווחה

וורקי קאסי: שלום לכולם, משרד הרווחה מטפל בבני המנשה, קהילת בני המנשה, כמו שהוא מטפל בכלל הפונים לשירותי הרווחה

וורקי קאסי:  בעשור האחרון הופנו לשירותי הרווחה כ-986 עולים, מתוכם 726 הם עולים בגירים ו-204 ילדים

וורקי קאסי:  מרבית העולים מתגוררים למעשה בתשע רשויות, שהיישוב שמוביל או שני היישובים שמובילים שבהם יש ריכוזים גבוהים זה נוף הגליל ומעלות תרשיחא

וורקי קאסי:  בשאר הרשויות זה מ-80 ומטה

וורקי קאסי:  עכשיו, בגלל הריכוז הגבוה שיש בנוף הגליל, יש שם עו"ס ייעודית לטיפול באוכלוסייה

וורקי קאסי:  בנוסף אני יכולה להגיד שגם במקרה של יואל זכרו לברכה, משרד הרווחה ליווה, המחלקה לשירותים חברתיים בנוף הגליל ליוותה את המשפחה וממשיכה ללוות

וורקי קאסי:  המשפחה מקבלת מענה טיפולי גם לנושא של השכול וכמובן מענים - - -     

עודד פורר:  יש שם עובדת סוציאלית אחת ל-275 עולים שמטופלים ברווחה, זה מספיק?     

וורקי קאסי: אני לא יכולה לומר שזה מספיק אבל - - -     

עודד פורר: בכמה תיקים היא יכולה לטפל במקביל? אנחנו מדברים על 275 עולים

וורקי קאסי: זה תלוי, זה מאוד משתנה

וורקי קאסי:  בתהליכים טיפוליים יש על הרצף

וורקי קאסי:  יש כאלה ש- - -     

עודד פורר: אני רוצה להגיד לכם משהו

עודד פורר:  זה לא לך עוד הפעם, זה לשרים שלכם, וגם פה אנחנו נוציא מכתב לשר הרווחה

עודד פורר:  אם לא תהיה התייחסות ממשלתית מתוגברת, אני מכיר את כל הקשיים שמתמודדים איתם במשרד הרווחה וגם במשרד החינוך ותמיד חסר כוח אדם

עודד פורר:  פה חייבים לרכז מאמץ

עודד פורר:  פה מדובר בקהילה קטנה שדווקא בריכוז מאמץ לא גדול, זה לא כזה מורכב להוסיף עוד שניים שלושה תקנים זה לא משהו שאי אפשר להתמודד איתו

עודד פורר:  אם לא יהיה ריכוז מאמץ, אנחנו פשוט נגרור את הדבר הזה עוד דבר ועוד שני דורות גם

עודד פורר:  חייב להיות שינוי בהתייחסות של הממשלה לקהילה הזו

פנינה תמנו: אני רק אומר ופה זה באמת לכם

פנינה תמנו:  אני אגיד לך וורקי, שבסוף אם אותה עובדת סוציאלית של הרווחה הייתה עושה את העבודה – היא הייתה צריכה לגלות שהמשפחה של יואל חיו תשע נפשות בשני חדרי שינה, זה לא הגיוני

פנינה תמנו:  רק עכשיו הם עברו דירה, וזה בעזרת משרד העלייה והקליטה אחרי שאני ביקרתי בתוך הבית

פנינה תמנו:  זה לא הגיוני

פנינה תמנו:       אתם תעברו משפחה משפחה וורקי

פנינה תמנו:  ואתם תבדקו באיזה תנאים הם חיים

פנינה תמנו:  הם לא מקבלים עמידר, דיור ציבורי, הם לא מקבלים סיוע כי לא כולם יודעים למצות את הזכויות

פנינה תמנו:  אתם צריכים להיות על זה, זה פחות לדעתי מאלף משפחות

וורקי קאסי: כן אבל צריך לומר שלגבי המשפחה הספציפית הזו, זו משפחה שלא בהכרח הייתה מוכרת לרווחה

פנינה תמנו: זה לא משנה אז תכירו במשפחות

פנינה תמנו:  אני אומרת זו עבודה שלכם

פנינה תמנו:  והיא הייתה מוכרת במשפחה

פנינה תמנו:  וורקי היא הייתה מוכרת כן

פנינה תמנו:  ואני אומרת לך באופן חד וחלק, פחות מאלף משפחות אין שום סיבה שלא יהיה לכם דו"ח איך אתם עושים להם מיצוי זכויות מול משרד השיכון מול משרד הקליטה מול כל הזה ולתת מעטפת

פנינה תמנו:  אתם תוך שנה יכולים להביא את הקהילה הזו למקום הרבה יותר עטוף, למקום אחר

וורקי קאסי: אני חייבת לומר שברמת המענים אנחנו כן נותנים את המעטפת

וורקי קאסי:  גם הנושא של מיצוי זכויות, גם הנושא של ליווי

פנינה תמנו: אני אומרת לך שלא

פנינה תמנו:  אני מלווה גם את המשפחה של חברה של יואל, הדסה

פנינה תמנו:  הם במצב קטסטרופלי ואני גייסתי כסף ולדעתי אתה גם שמת תרומה

פנינה תמנו:  לא יכול להיות שחברי כנסת ישימו תרומה

פנינה תמנו:  לא יכול להיות שאנחנו נצטרך ללכת לאנשי עסקים שיעזרו להם כלכלית

פנינה תמנו:  בגלל שחלק מהכספים היו צריכים גם להעביר לחו"ל

פנינה תמנו:  עכשיו אני לא באה בטענות ספציפית אלייך

פנינה תמנו:  את תכנסי את המנהלים שם, את תבדקי ותבקשי תכנית, את תביני את כל המצב של האנשים האלה

פנינה תמנו:  תביאי את ביטוח לאומי תביאי את כל מי שצריך

עודד פורר: אני אומר זה בדרג שרים

עודד פורר:  אפשר גם להכות חטא על ממשלות קודמות זה לא ספציפית הממשלה הזו

פנינה תמנו: לא אני מאמינה בוורקי

פנינה תמנו:  אם לא הייתי מאמינה ביכולת שלה להזיז הרים לא הייתי אומרת לה את זה

עודד פורר: יש פה אירוע שהגיע לנקודה שבה מדינת ישראל חייבת לעשות, אתם צריכים להעביר שתי החלטות ממשלה

עודד פורר:  אחת שמרכזת מאמץ בקהילה, זה אומר מתן זכויות לבני עולים, זה אומר מתן תקנים של עובדים סוציאליים, זה אומר מתן תקנים של עובדים סוציאליים, זה אומר מתן תוכניות ייעודיות לשילוב בתעסוקה, זה אומר מתן תקנים נוספים למגשרים ולאולפנים ייעודים וזה אומר מעטפת שלמה שכוללת גם סיוע בדיור

עודד פורר:  קהילה בסדר הגדול הזה, ממשלה בקלות פותרת את הבעיה הזו

עודד פורר:  בקלות

עודד פורר:  אני חושב שזו מהקהילות הקטנות של עולים שיש לנו

פנינה תמנו: וגם מודעות

פנינה תמנו:  מודעות אליהם, כי הם סובלים מגזענות

עודד פורר: ההחלטה השנייה שאתם צריכים לקבל ולהביא אותה בדחיפות לממשלה היא עלייה

עודד פורר:  העלאת בני הקהילה שנמצאים שם נוכח המצב הקשה שם

עודד פורר:  זה כבר בחוץ, זה גם בתקשורת, זה כבר לא סיפור שאנחנו אולי, זה המצב

עודד פורר:  זה התפקיד של מדינת ישראל, לקלוט קהילות שנמצאות במצוקה

עודד פורר:  יש קהילה במצוקה

עודד פורר:  ולכן אלה שני דברים אני אומר לכם גם בסיכום הדיון, אנחנו צריכים ממש לסיים אותו

עודד פורר:  יש כאן שניים שביקשו לדבר

עודד פורר:  הסוכנות אני רוצה

דוד ישראל בראון: אני חבר עמותת "שבי ישראל" ויש לי עוד כובע, אני סגן נשיא של אוניברסיטת אריאל

דוד ישראל בראון:  אני רציתי א' להגיד תודה לכולם, ותודה מיוחדת לשני חברי כנסת פה שאני מרגיש שכל מה שרציתי להגיד הם אמרו

דוד ישראל בראון:  אנחנו מדברים על אלה באזור מלחמה, שהיום נציג של משרד החוץ אמר שעכשיו זה יותר שקט חוץ מפה ושם

דוד ישראל בראון:  מחר זה יכול להיות מלחמה טוטאלית

דוד ישראל בראון:  אני מרגיש שלא עשיתי מספיר כדי להציל יהודים בשואה, למה? כי לא הייתי חי

דוד ישראל בראון:  אנחנו חיים ורואים את המצב, זה לא עניין של עוד עולים, זה עניין של מצב חירום

דוד ישראל בראון:  ועוד דבר, אני גם מבקש מיושב הראש לעשות תכנית שכל אוניברסיטה תקבל אתכם באותם תנאים שאנחנו מקבלים את האתיופים

עודד פורר: גם השכלה גבוהה

עודד פורר:  תודה

עודד פורר:  כן

סבטלנה יעקובוביץ: שלום, קוראים לי סבטה, אני מנהלת אגף קליטה בעיריית נוף הגליל

סבטלנה יעקובוביץ:  אני רוצה להגיד לכם באמת שאני שמחה שזה עלה לסדר היום

סבטלנה יעקובוביץ:  יש כמה אתגרים שאני מרגישה בקליטת הקהילה

סבטלנה יעקובוביץ:  האולפנים, הקניית השפה העברית באולפנים נעשית לכל התרבויות לכל הקהילות באותה צורה ואיך שאני רואה את זה צריך לעשות התאמות תרבותיות, אני כרגע פונה למשרד החינוך למחלקה לחינוך מבוגרים

סבטלנה יעקובוביץ:  לדעתי צריכה להיות התאמה

סבטלנה יעקובוביץ:      הערכת תארים

סבטלנה יעקובוביץ:  דיברתם פה על המקצועות שלהם, על התפקידים לתת להם הכשרות

סבטלנה יעקובוביץ:  יש אנשים שהגיעו מתחום של סיעוד, יש אחיות, יש לא מעט אנשים עם תארים והתארים שלהם לא מוכרים כאן בארץ

סבטלנה יעקובוביץ:  אז אם אני לא טועה עם הצרפתים היה משהו עם הרופאים

עודד פורר: נטפל בזה

סבטלנה יעקובוביץ: אני אשמח, תודה

סבטלנה יעקובוביץ:  לגבי הכשרות מקצועיות אני רק רוצה להגיד שבמדינת ישראל חסרות הרבה משרות בכל מיני תחומים ואני גיליתי שיש הכשרות שמדינת ישראל עושה בחינם לכל מי שמעוניין

סבטלנה יעקובוביץ:  ואנחנו התחלנו לעשות בנוף הגליל הכשרות מקצועיות לעולים מהקהילה של בני מנשה

סבטלנה יעקובוביץ:  בנושאים של אלקטרוניקה, נהגי אוטובוסים אנחנו בשלבים שונים של כל מיני דברים, אז אני גיליתי שאפשר לשלב

סבטלנה יעקובוביץ:  אני נורא מתרגשת, סליחה

סבטלנה יעקובוביץ:       דבר אחרון, משרות במשרדי ממשלה

סבטלנה יעקובוביץ:  תראו, יש מגשרים של משרד הקליטה שזה דבר מדהים, באמת תודה משה על כל שאלה שיש לי, תודה

סבטלנה יעקובוביץ:  לגבי משרות במשרדי ממשלה, דיברתם פה על מגשרים של חינוך יש לנו פה מגשרים חינוכיים

סבטלנה יעקובוביץ:  אני גם רוצה להגיד לכם שלפי התקן של משרד החינוך היינו זכאיים למגשר אחד חינוכי לבני מנשה ואחד לדוברי רוסית, אני ויתרתי על התקן של דוברי רוסית ותודה טירה שאישרת לי

סבטלנה יעקובוביץ:  יש לנו כרגע שני מגשרים לקהילה של בני מנשה אבל גם זה מעט

סבטלנה יעקובוביץ:  אני חושבת שכמו שדובר פה שכמו שהמשטרה צריכים להעסיק אנשים מהקהילה אני חושבת שעוד משרדי ממשלה צריכים להעסיק אנשים

סבטלנה יעקובוביץ:  גם בביטוח לאומי, גם במשרד החינוך, גם במשטרה, ובהרבה מאוד מקומות כי זה לא רק התרגום ולא רק התרבות זה גם המון המון דברים

סבטלנה יעקובוביץ:  תודה

עודד פורר: תודה, סוכנות יהודית, אלמוג

עילי וגשל: אלמוג ביקש ממני להחליף אותו, עילי וגשל מהסוכנות היהודית

עילי וגשל:  קודם כל אני חייב לומר שהייתי שם לבקשת המשרד, יצאנו הסוכנות היהודית יחד עם המשרד לעלייה ולקליטה למשלחת לפני שנה

עילי וגשל:  ראיתי ובאמת כשאני שומע על המהומות שקורות שם אני רואה את הפרצופים וממש קשה לי אישית לשמוע על דברים שקורים שם

עילי וגשל:       הסוכנות היהודית קיבלה פניות ממספר ארגונים עם פרוץ המהומות ועשינו גיוס חירום לנושא ואנחנו כפי שעידית ציינה אנחנו סיכמנו ביחד עם שבי ישראל על העברת הכספים בתרומה לקבלות, כלומר שיודעים שהסיוע נעשה לכל אנשי הקהילה על פי הקריטריונים שנקבעו שמה

עילי וגשל:  הסוכנות היהודית תשמח לסייע כמו שסייענו בשנת 2021 לבקשת השרה דאז, אנחנו נשמח לסייע בכל ואנחנו ממתינים לעדכון של משרד העלייה והקליטה

עודד פורר: תודה רבה, אני רוצה לסכם את הדיון

עודד פורר:  אני אתחיל אותו בהקשר של הקהילה שנמצאת שם, אני אומר את זה למשרד העלייה והקליטה ולשר

עודד פורר:  חייבים לגבש החלטת ממשלה להעלאת הקהילה שנמצאת שם נוכח המצוקה, מיידית

עודד פורר:  אני שוב אחזור ויאמר, אנחנו עומדים בריכוז המהיר ביותר של גולי עמנו, תלוי יום המחרת שלהם ושלנו כאחד

עודד פורר:  אל תחכו, אל תעשו לי מכסות ואל תגידו לי אנחנו נערכים, צריך להביא אותם מיידית

פנינה תמנו: אם לא יביאו – נביא חוק

עודד פורר: אגב, פנינה, חוק השבות הוא בשביל זה, כל התהליך, כל הפתרונות כולל פתרונות שניתנים בהחלטות ממשלה לקהילות שצריך לעשות שם דברים מיוחדים מהבחינה ההלכתית, לכן מיידית באופן מידי

עודד פורר:  זו דרישה של הוועדה וזה צורך שבדיוק מגשים את הייעוד של משרד העלייה והקליטה

עודד פורר:      דבר שני, אני אבקש עדכון על הפגישה של המנכ"ל שתהיה בתוך שלושה שבועות שסיפרת לנו לגבי התוכנית המיוחדת

עודד פורר:  אנחנו נקבע דיון מעקב

עודד פורר:       אנחנו מבקשים להוסיף בתוך התוכניות וזה באופן מידי: א' – את הזכאויות גם לבני העולים ולהרחיב את הזכאויות לבני עולים

עודד פורר:  ב' – האולפנים

עודד פורר:  לייצר מניפה של אולפנים מותאמים מבחינה תרבותית, אני אעלה את זה גם בדיון הבא שיש לנו על האולפנים, תיכף נשאל את מעוז שיהיה בדיון הבא

עודד פורר:  ג' – תכנית להשכלה גבוהה ולשילוב בקהילה בהשכלה גבוהה

עודד פורר:  ד' – הערכת תארים בסיעוד בנושא הזה, שגם זה אנחנו נעסוק בו בהמשך

עודד פורר:      משטרת ישראל אנחנו נבקש עדכונים על תיק להנגהל, אחת לכמה זמן

גיא אליהו: לדיון הבא ברשותך אנחנו נגיע גם עם נציג חקירות

עודד פורר: תודה רבה, הישיבה נעולה